Document ID: 32004R2150

KOMISJONI MÄÄRUS (EÜ) nr 2150/2004,
16. detsember 2004,
2005. aastal teatavatele Türgist Euroopa Ühendusse imporditavatele kaupadele tariifikvoodi avamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
võttes arvesse EÜ-Türgi assotsiatsiooninõukogu 29. aprilli 1997. aasta otsust nr 1/97 teatavate töödeldud põllumajandussaaduste suhtes kohaldatava korra kohta, (2) eriti selle artiklit 1,
ning arvestades järgmist:
(1)
EÜ-Türgi assotsiatsiooninõukogu otsus (EÜ) nr 1/97 kehtestab kooskõlas tolliliidu eesmärkidega kaubavahetuse arengu soodustamiseks Türgist ühendusse imporditavatele makarontoodetele väärtusega seotud aastakvoodi. See kvoot tuleks avada aastaks 2005 ja selle kasutamisõigus antaks A.TR. liikumissertifikaadiga vastavalt EÜ-Türgi tollikoostöö komitee 28. märtsi 2001. aasta otsusele nr 1/2001, mis muudab otsust nr 1/96, millega kehtestatakse EÜ-Türgi assotsiatsiooninõukogu otsuse nr 1/95 üksikasjalikud rakenduseeskirjad. (3)
(2)
Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühtne tolliseadustik, (4) kehtestab tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.
(3)
Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Lisas täpsustatud ühenduse tariifikvoot lisas loetletud Türgist imporditavatele kaupadele avatakse 1. jaanuarist kuni 31. detsembrini 2005.
Kvoodi kasutamisõigus on kooskõlas EÜ-Türgi tollikoostöö komitee otsusega nr 1/2001 A.TR. liikumissertifikaadi esitajal.
Artikkel 2
Artiklis 1 nimetatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. detsember 2004

Labels: 3
17
18